Estetik talablar - Kurs ishi Mavzu : Ayollar liboslarini modellashtirishni mavzusini oʻqitish metodikasi

|
Kurs ishi Mavzu : Ayollar liboslarini modellashtirishni mavzusini oʻqitish metodikasi
|
bet | 4/9 | Sana | 13.06.2024 | Hajmi | 50,51 Kb. | | #263242 |
Bog'liq Kurs ishi Mavzu Ayollar liboslarini modellashtirishni mavzusin-www.fayllar.orgEstetik talablar deganda kiyimning moda yo‘nalishiga mosligi, yangi gazlamalardan tikilganligi, yangi bezaklar ishlatilganligi iste’molchilarning estetik didlarini qondirishi tushuniladi.
Ishlab chiqarish talabi deganda buyumni korxonada ishlab chiqarish jarayonidagi yuzaga keladigan talabi tushuniladi. Tikuvchilik buyumini loyihalashda quyidagilarga ahamiyat beriladi: bir asos bo‘yicha bir necha modellarni tayyorlash, kiyimga ketadigan matodan yuqori tejamkorlikda foydalaniladigan, kiyimni tikishda ishlab chiqarish korxonasi o‘zida bor mexanizasiyadan va shart- sharoitlardan to‘liq foydalana olsin.
Modellashtirishning maqsad va vazifalari.
Kiyim insonning ijtimoiy hayotida eng zaruriy ehtiyoji hisoblanadi. Kiyimni modellashtirish tikuvchilik sanoatining eng muhim va murakkab bosqichidir. Model vazifasi keng ommaning kiyim-kechakka bo‘lgan va uning tashqi ko‘rinishiga ega bo‘lgan ehtiyojini qondirishdan iboratdir. Modellashtirish keng assortimentda maqsadga muvofiq qulay zamonaviy kiyimlar yaratishni o‘z oldiga vazifa qilib qo‘yiladi.
Modellashtirishning maqsadi — o‘z san’ati qudrati bilan jamiyatni estetik tarbiyalash madaniyatni yuqori pog‘onalarga ko‘tarishdir. Shuningdek, o‘z zamonasining turmush tarzi fan va texnika yutuqlari milliy urf-odatlari iqlimi sharoitini aks ettirishdir.Yangi modellarni ijod etish bilan modalar uyi ishlab chiqarish korxonalari yakka buyurtma korxonalari va yakka tartibda ishlaydigan rassom modelerlar muxandis loyihachilar shug‘ullanadilar.
Modellashtirish ikki xil yo‘nalishda olib boriladi:
1. Ijodiy — istiqbol uchun model.
2. Ishlab chiqish korxonalari uchun model.
Ijodiy model. Rassom modelerlar istiqbol uchun bir qancha modellar to‘plamini mavsumiy kiyinish o‘rniga qarab eskizlarni tayyorlaydi, bu eskizlar to‘plami avval modalar uyi kengashida ko‘rib tanlanadi va tasdiqlanadi. Modalar uyi kengashining a’zolari:
a) modalar uyi bosh muhandisi;
b) bosh loyihachi muhandisi;
v) bosh muhandis texnologi;
g) xom ashyo bilan ta’minlovchi korxona vakili;
e) savdo xodimlaridan vakil qatnashadi.
Tasdiqlangan eskizlar bo‘yicha modeler loyihachi texnolog ishtirokida namuna modellar standart gavdalar uchun tayyorlanadi. Tayyorlangan modellar modalar uyi kengashining yangi hal qiluvchi kengashida ta’minlab tasdiqlanadi va ularni modalar uyining kichik seriyali ishlab chiqarishiga beriladi.
Modalar uyida ishlab chiqarishi kiyimni mehnat taqsimotiga asoslangan bo‘lib 100 dan 300 gacha aholi talabini o‘rganish uchun kiyim tayyorlanadi va bu yangi modeldagi kiyimlar modalar uyi qoshidagi „yangilik“ nomli do‘konda savdoga qo‘yib aholi talabi o‘rganiladi. Har bir model uchun savdo xodimi iste'molchilarning taklif muloxazalarini yozib boradi.
Bundan tashqari tasdiqlangan modellar namunalari modalar uyi qoshidagi teatrlari namoyishi zalida namoyish qilinadi va moda jurnallari orqali fotosur'atlari targ‘ib qilinadi. Shuningdek, savdo markazlarida, televizorda modellarning mavsumi namoyish etib targ‘ib qilinadi.
Ishlab chiqarish uchun model shu ishlab chiqarish korxonasi buyurtmasi asosida eskizlar to‘plami chizib tayyorlanadi. Bunda shu korxonaning hohishi, xomashyosi, jihozlari va shart-sharoitlari hisobga olinadi. Bu eskiz va modellarni tasdiqlash vaqtida shu korxonaning ma’sul vakili qatnashadi. So‘ng kichik seriyada ishlab chiqarish korxonaning o‘zida ishlab chiqarilib o‘ziga tegishli savdo do‘konida aholi talabi o‘rganiladi.
Ikki xil yo‘nalishda olib boriladigan ishlar 3 xil bosqichda bajariladi:
1. Badiiy modellash.
2. Loyihalash bosqichi.
3. Texnik modellash.
Har qanday buyumni tikishga, ya’ni uni bichishga, unga texnologik ishlov berishga kirishishdan oldin birinchidan uning badiiy loyihasini, sodda qilib aytilganda, eskizini yaratish kerak — bu bosqichga badiiy modellash deyiladi. Ikkinchidan asosiy loyihalashni, ya’ni asosini hisoblash va chizish kerak, buni loyihalash deyiladi. Uchinchidan hisoblashlar va maket yasash yo‘li bilan tahlamalarni, burmalar, koketkalar, cho‘ntaklar qirqmalarni va hokazolarni ishlab chiqish kerak — bunga texnik modellash deyiladi.
Bu ishlarning birinchi qismini odatda modeler rassomlar bajaradilar. Ular modelning rangli eskizini gazlamaning xususiyati, gavda turi, faslga, kishining yoshiga, kiyimning bezaklariga e’tibor berib chizadilar. Shuningdek, kerakli ma’lumotlar eskiz tagiga yozib qo‘yiladi.
So‘nggi ikkitasini esa loyihachilar bajaradilar (ularni ko‘pincha loyihachi-rassomlar deyishadi). Ular bir-birlarining ishini yaxshi bilishlari va tushunishlari kerak, chunki modelerlar, konstruktorlar va texnologlarning mehnati o‘zaro bog‘liq va umumiy ishning pirovard natijasi uchun birdek muhim.
Ateleda bichiqchining o‘zi modeler-rassom bilan konstruktorning ishini bajaraveradi u texnologik jarayonning hammasini ham biladi, lekin texnologik jarayonni ko‘klovchi, qo‘l ishlarini bajaruvchi, motorchi, dazmolchi degan maxsus ustalar bajaradilar. Uy sharoitida rassom ham, konstruktor ham, texnolog ham bir odamning o‘zi bo‘ladi. Shuning uchun ishning barcha bosqichlariga— model tanlash va yaratishga, hisoblashga, bichishga va ishlov berishga — to‘la ma’lumot bilan qarash kerak.
|
| |